பல அரிய வகையான பாலூட்டிகளும் பறவைகளும் தாமான் நெகாராவில் கண்டுபிடிக்கப் பட்டுள்ளன. மலாயா புலி, நண்டு உண்ணும் குரங்குகள் "(Crab-eating macaque)," சுமத்திரா காண்டாமிருகங்கள், மலாயா காட்டெருதுகள் "(Malayan Gaur)," ஆசிய யானைகள் போன்றவை குறிப்பிடத்தக்கவை. மிக அரிய பறவைகளில் புள்ளிக்கண் பறவை "(Great Argus)," சிகப்புக் காட்டுக் கோழிகள், மலாயா மயில் "(Malayan Peacock-Pheasant)" போன்றவையும் அடங்கும்.

தகான் ஆற்றில் பூமீன் கெண்டை (ஆங்கிலம்: "Malaysian Mahseer;" மலாய்: "Ikan Kelah)" எனும் ஒரு வகையான அரிய மீன்கள் உள்ளன. இவற்றை மிகவும் பாதுகாப்பாகப் பராமரித்து வருகின்றனர். தாமான் நெகாராவில் வேட்டையாடுதல், மீன் பிடித்தல், தாவரங்களைச் சேதம் செய்தல் போன்றவை சட்டப்படி குற்றமாகக் கருதப்படுகிறது. 

கோலா தகானில், தாமான் நெகாராவின் தலைமை அலுவலகம் உள்ளது. இங்கு ஒரு விதான நடைபாதை "(Canopy Walkway)," குவா தெலிங்கா குகைச் சுரங்கம், லத்தா பெக்கோ நீர்ச் சரிவும் உள்ளன.

கேடிஎம் தொடர்வண்டிச் சேவை
சுற்றுச் சூழல் சுற்றுலா
அரிய வகை பாலூட்டிகள்
அமைப்பு